
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


2 Αυγούστου 2018 


ΤΕΥΧΟΣ ΤΕΤΑΡΤΟ 


Αρ 


. Φύλλου 281 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Μερική ανάκληση της 8450/6-12-2007 (ΦΕΚ 14 τ. 
Δ718-1-2008) απόφασης Γ.Γ.Π. Κρήτης «Κήρυξη 
αναδασωτέας συνολικού εμβαδού 41.447 τ.μ. στη 
θέση "Βαρδιανό και Γεροσπήλιος" χωρίου Αγίας 
Μαρίνας Χανίων» και άρση της αναδάσωσης σε 
έκταση εμβαδού 17.954,558 τ.μ. ως και κήρυ¬ 
ξη ως αναδασωτέας δασικής έκτασης εμβαδού 
25.689,524 τ.μ., κειμένης στη ίδια ως άνω θέση 
τηςΤ.Κ. Αγίας Μαρίνας, δ.ε. Νέας Κυδωνιάς Δήμου 
Χανίων Π.Ε. Χανίων. 

2 Κήρυξη δημοσίου δάσους εμβαδού 4.861,70 τ.μ. 
ως αναδασωτέου λόγω παράνομης εκχέρσωσης 
στη θέση «ΚΑΤΩ ΚΑΜΠΟΣ» Τ.Κ Πενταλόφου, Δ.Ε 
Οινιαδών, του Δήμου Ι.Π. Μεσολογγίου, Π.Ε. Αι- 
τωλ/νίας. 


ΑΠΟΦΑΣΕΙΣ 

Αριθμ. 6129/8-6-2018 (1) 

Μερική ανάκληση της 8450/6-12-2007 (ΦΕΚ 14 
τ. Δ718-1 -2008) απόφασης Γ.Γ.Π. Κρήτης «Κή¬ 
ρυξη αναδασωτέας συνολικού εμβαδού 41.447 
τ.μ. στη θέση "Βαρδιανό και Γεροσπήλιος"χωρί¬ 
ου Αγίας Μαρίνας Χανίων» και άρση της αναδά¬ 
σωσης σε έκταση εμβαδού 17.954,558 τ.μ. ως και 
κήρυξη ως αναδασωτέας δασικής έκτασης εμ¬ 
βαδού 25.689,524 τ.μ., κειμένης στη ίδια ως άνω 
θέση τηςΤ.Κ. Αγίας Μαρίνας, δ.ε. Νέας Κυδωνιάς 
Δήμου Χανίων Π.Ε. Χανίων. 

Η ΣΥΝΤΟΝΙΣΤΡΙΑ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΚΡΗΤΗΣ 

Έχοντας υπόψη: 

1. Τις διατάξεις των άρθρων 24 παρ. 1 και 117 παρ. 3 
του Συντάγματος. 

2. Τις διατάξεις του ν. 3852/2010 (ΦΕΚ 87 Α') «Νέα Αρ¬ 
χιτεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

3. Τις διατάξεις του π.δ. 136/2010 (ΦΕΚ 229 Α') «Οργα¬ 
νισμός της Αποκεντρωμένης Διοίκησης Κρήτης». 


4. Την πράξη 4 της 06-02-2015 (ΦΕΚ 24/Α') του Υπουρ¬ 
γικού Συμβουλίου «Αποδοχή παραιτήσεων των Γενικών 
Γραμματέων των Αποκεντρωμένων Διοικήσεων της Χώ¬ 
ρας». 

5. Τις διατάξεις του άρθρου 56 του ν. 4257/2014 (ΦΕΚ 
93/Α') «Επείγουσες ρυθμίσεις αρμοδιότητας Υπουργείου 
Εσωτερικών». 

6. Την αριθ. 14026/15-5-2017 απόφαση Υπ. Εσωτερι¬ 
κών "Διορισμός της Μαρίας Κοζυράκη του Εμμανουήλ 
ως Συντονίστριας της Αποκεντρωμένης Διοίκησης Κρή¬ 
της, (ΦΕΚ 250 τ. Υ.Ο.Δ.Δ./26-5-2017). 

7. Το άρθρο 20 της αριθμ. οικ. 8165/27-6-2017 (ΦΕΚ 
2247 τ. Β730-6-2017) απόφασης Συντονίστριας Α.Δ. 
Κρήτης "Ανάθεση άσκησης αρμοδιοτήτων σε οργανικές 
μονάδες της Αποκεντρωμένης Διοίκησης Κρήτης και 
παροχή εξουσιοδότησης υπογραφής «Με εντολή Συ¬ 
ντονιστή» («Μ.Ε.Σ.») αποφάσεων, εγγράφων και άλλων 
πράξεων, στους Προϊστάμενους των οργανικών μονάδων 
της Αποκεντρωμένης Διοίκησης Κρήτης καθώς και σε 
υπαλλήλους κατηγορίας ΠΕ ή ΤΕ της Δ/νσης Αλλοδαπών 
και Μετανάστευσης, σύμφωνα με τις διατάξεις του άρ¬ 
θρου 12 του ν. 4147/2013 (Φ.Ε.Κ.τ. Α' 98), όπως ισχύουν." 

8. Τις διατάξεις του ν. 998/1979 (ΦΕΚ 289/Α71979) 
«Περί προστασίας των δασών και των δασικών εν γένει 
εκτάσεων της χώρας», όπως έχουν τροποποιηθεί και 
ισχύουν σήμερα, συγκεκριμένα: 

α) Της παρ. 3 άρθρου 44, όπως συμπληρώθηκε με την 
παρ. 9 άρθρου 1 του ν. 3208/2003 (ΦΕΚ 303/ Α72003) και 
αντικαταστάθηκε μετο άρθρο 35 παρ. 2 του ν. 4280/2014 
(ΦΕΚ 159/Α72014), σύμφωνα με την οποία "η απόφαση 
κήρυξης καταστραφέντος δάσους ή δασικής έκτασης 
ως αναδασωτέου αίρεται μετά την πραγματοποίηση της 
αναδάσωσης, η οποία συντελείται με την επαναφορά 
της καταστραφείσας δασικής βλάστησης στην έκταση 
με οικολογικά χαρακτηριστικά επαρκή για την υπαγωγή 
της στις παρ. 1 και 2 του άρθρου 3 του παρόντος νόμου, 
ανάλογα με τη μορφή (δάσος ή δασική έκταση) που είχε 
πριν την καταστροφή της, χωρίς να απαιτείται η πλήρης 
μορφολογική και οικολογική αποκατάσταση της έκτασης 
αυτής στο προ της καταστροφής της επίπεδο". 

β) Της παρ. 4 άρθρου 44, όπως προστέθηκε με το άρ¬ 
θρο 36 του ν. 3698/2008 (ΦΕΚ 198/Α72008) και αντικα- 
ταστάθηκε με την παρ. 3 άρθρου 35 του ν. 4280/2014 
(ΦΕΚ 159/Α72014). 

γ) Των παρ. 1 και 2 άρθρου 3. 

δ) Του άρθρου 38. 

9. Τηνυπ'αριθ. 160417/1180/8.7.1980 βασική Εγκύκλιο 
Δ/γή του Υπουργείου Γεωργίας, με την οποία παρέχονται 
οδηγίες για τις αναδασωτέες εκτάσεις. 

10. Τη με αριθμ. 117080/6353/13-11-2014 Εγκύκλιο 
διαταγή της Γενικής Δ/νσης Ανάπτυξης και Προστασίας 
Δασών και Αγροπεριβάλλοντοςτου Υ.Π.Ε.Κ.Α. «Περί της 
διαδικασίας άρσης ή ανάκλησης αποφάσεων αναδά¬ 
σωσης». 

11. Την υπ' αριθ. 124581/2774/26.5.2015 Δ/γή 
Υ.Π.Α.Π.ΕΝ. «Περί της διαδικασίας άρσης ή ανάκλησης 
αποφάσεων αναδάσωσης - Διευκρινήσεις». 

12. Την υπ' αριθμ. 8450/6-12-2007 (ΦΕΚ 14 τ. Δ'/ 
18-1-2008) απόφαση Γ. Γ. Π. Κρήτης «Κήρυξη ως αναδα¬ 
σωτέας συνολικού εμβαδού 41.447 τ.μ. στη θέση "Βαρ¬ 
διάνο και Γεροσπήλιος"χωρίου Αγίας Μαρίνας Χανίων». 

13. Την αριθμ. 695/16-4-2018 απόφαση Συντονίστριας 
Α.Δ. Κρήτης περί ΜΗ έγκρισης περιβαλλοντικών όρων 
Ειδικής Μελέτης Αποκατάστασης (Ε.Μ.Α.) πρώην λατο¬ 
μείου αδρανών υλικών στη θέση"Βαρδιανό-Γεροσπήλι- 
ος"Δ.Ε. Νέας Κυδωνιάς Δήμου Χανίων. 

14. Το αριθμ. 225802/17661/2018/20-4-2018, έγγρα¬ 
φο του Συνηγόρου του Πολίτη μετά της αριθμ. 4647/ 
16-6-2017 έγγραφης απάντησης της Δ/νσης Δασών Χα¬ 
νίων στο Συνήγορο του Πολίτη, με θέμα το Λατομείο 
Αδρανών Υλικών στη θέση "Βαρδιανό-Γεροσπήλιος"Δ.Ε. 
Νέας Κυδωνιάς Δήμου Χανίων. 

15. Το αριθμ. 225802/17661/2018/20-4-2018 έγγραφο 
του Συνηγόρου του Πολίτη με το οποίο απαιτείται να 
ενημερωθεί το Γ.Π.Σ. Δήμου Χανίων για το σύνολο των 
εκτάσεων εντός του λατομικού χώρου "Βαρδιανό-Γερο- 
σπήλιος"Δ.Ε. Νέας Κυδωνιάς Δήμου Χανίων, που έχουν 
κηρυχθεί ως αναδασωτέες ως και για όσες θα κηρυχθούν 
ως αναδασωτέες. 

16. Την αριθμ. 2726/19-12-1980 πράξη χαρακτηρι¬ 
σμού Δ/ντού Δασών Χανίων η οποία επικαιροποιήθηκε 
με ΕΓΣΑ' 87, για έκταση εμβαδού 11.366,9957 τ.μ. στη 
θέση Γεροσπήλιος του λατομικού χώρου, ως χορτολιβα- 
δική έκταση με ανταλλάξιμο τίτλο. 

17. Την αριθμ. 1998/21 -5-1987 πράξη χαρακτηρισμού 
εκτάσεως 22.822,20 τ.μ. στη θέση "Βαρδιανό" Αγίας Μα¬ 
ρίνας Χανίων, με την οποία τμήμα εμβαδού 4.200 τ.μ. εί¬ 
ναι γεωργική έκταση και το λοιπό εμβαδού 18.622,20τ.μ. 
είναι έκταση δασική. 

18. Την αριθμ. 4906/22-5-2018 Έκθεση φωτοερμη- 
νείας-Εισήγησης του Ιωάννη Φωτάκη, δασολόγου της 
Δ/νσης Δασών Χανίων, σε συνδυασμό με τις ανωτέρω 
σχετ. 16 και 17 διοικητικές πράξεις. 

19. Την με αριθμ. 5137 / 24 -5-2018 εισήγηση της 
Δ/νσης Δασών Χανίων, αποφασίζουμε: 

Α) Ανακαλούμε μερικώς την απόφαση αριθμ. 8450/6- 
12-2007 (ΦΕΚ 14 τ. Δ'/18-1 -2008) περί κήρυξης ως ανα¬ 
δασωτέας έκτασης 41.447 τ.μ. στη θέση "Βαρδιανό και 
Γεροσπήλιος"τηςτ.κ. Αγίας Μαρίνας, δ.ε. Νέας Κυδωνιάς 
Δήμου Χανίων Π.Ε. Χανίων" και αίρουμε την αναδάσω¬ 
ση σε έκταση συνολικού εμβαδού 17.954,559 τ.μ., λόγω 


πλάνης περί των πραγματικών δεδομένων, ως κάτωθι: 

1) Τμήμα 1 εμβαδού 6.397,2454 τ.μ.,Τμήμα Ια εμβα¬ 
δού 2.329,1732 τ.μ., Τμήμα 2 εμβαδού 1.087,0967 τ.μ. 
στο δυτικό τμήμα "Βαρδιανό", και Τμήμα 5 εμβαδού 
3636,8938 τ.μ., στο ανατολικό τμήμα "Γεροσπήλιος" και 
συνολικού αυτών εμβαδού 13.450,409 τ.μ. διότι αποτε¬ 
λούν εκτάσεις γεωργικού χαρακτήρα. 

2) Τμήμα 3 εμβαδού 829,1745 τ.μ. στο δυτικό τμήμα 
"Βαρδιανό" και Τμήμα 4 εμβαδού 3.674,9755 τ.μ. στο 
ανατολικό τμήμα "Γεροσπήλιος" και συνολικού αυτών 
εμβαδού 4.504,15 τ.μ. διότι αποτελούν εκτάσεις που 
δεν υπάγονται στις διατάξεις της δασικής νομοθεσίας 
(ανταλλάξιμο χορτολίβαδο). 

Β) Διατηρούμε εν ισχύ την απόφαση αριθμ. 8450/6- 
12-2007 (ΦΕΚ 14 τ. Δ'/18-1-2008) για τη δασική έκταση 
συνολικού εμβαδού 23.002,574 τ.μ. προκειμένου να συ¬ 
νεχιστεί η προστασία και η αποκατάσταση, όπως ορίζει 
το Σύνταγμα, η δασική και περιβαλλοντική νομοθεσία, 
ως κάτωθι: 

1) Δασικό Τμήμα Α1 εμβαδού 11.573,5595 τ.μ. στη 
θέση "Βαρδιανό" 

2) ΔασικόΤμήμα Α2 εμβαδού 1.905,8255 τ.μ. στη θέση 
"Βαρδιανό" και 

3) ΔασικόΤμήμα Α3 εμβαδού 9.523,1905 τ.μ. στη θέση 
"Γεροσπήλιος", 

Γ) Κηρύσσουμε αναδασωτέα την δασική έκταση συνο¬ 
λικού εμβαδού 25.689,524 τ.μ. λόγω της αλλοίωσής τους 
από την λατομική δραστηριότητα η οποία τώρα δεν έχει 
καμιά άδεια να συνεχιστεί και χρήζουν προστασίας και 
αποκατάστασης, όπως ορίζει το Σύνταγμα, η δασική και 
περιβαλλοντική νομοθεσία, ως κάτωθι: 

1) ΔασικόΤμήμα Α εμβαδού 7.208,3873 τ.μ. στη θέση 
"Βαρδιανό" 

2) ΔασικόΤμήμα Β1 εμβαδού 11.791,5120 τ.μ στη θέση 
"Βαρδιανό" και 

3) ΔασικόΤμήμα Β2 εμβαδού6.689,6255 τ.μ. στη θέση 
"Γεροσπήλιος" 

Τα ανωτέρω απεικονίζονται στο συνημμένο τοπογρα- 
φικό διάγραμμα επί αποσπάσματος χάρτη Γ.Υ.Σ. 8497/7 
κλίμακας 1:5.000, το οποίο αποτελεί αναπόσπαστο μέρος 
της παρούσας και προσδιορίζονται επακριβώς από τις 
αντίστοιχες συντεταγμένες στο Ε.Γ.Σ.Α. '87. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 8 Ιουνίου 2018 

Με εντολή Συντονίστριας 
Αποκεντρωμένης Διοίκησης 
Ο Προϊστάμενος Γενικής Δ/νσης Δασών και 
Αγροτικών Υποθέσεων 

ΑΝΑΣΤΑΣΙΟΣ ΙΩΑΝΝΟΥ 




ι=Λ/\ηΐΜΐι\.η αηινιυη,ΚΆ ι ια 
ΑΠΟΚΕΝΤΡΩΜΕΝΗ ΔΙΟΙΚΗΣΗ ΚΡΗΤΗΣ 
ΔΙΕΥΘΥΝΣΗ ΔΑΣΩΝ ΧΑΝΙΩΝ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό ( 9 % 

Τεύχος Δ'281/02.08.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


3117 


Αριθμ. 123617 (2) 

Κήρυξη δημοσίου δάσους εμβαδού 4.861,70τ.μ. 
ως αναδασωτέου λόγω παράνομης εκχέρσωσης 
στη θέση «ΚΑΤΩ ΚΑΜΠΟΣ»Τ.Κ Πενταλόφου, Δ.Ε 
Οινιαδών, του Δήμου Ι.Π. Μεσολογγίου, Π.Ε. Αι- 
τωλ/νίας. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΠΕΛΟΠΟΝΝΗΣΟΥ, ΔΥΤΙΚΗΣ 
ΕΛΛΑΔΑΣ ΚΑΙ ΙΟΝΙΟΥ 

Έχοντας υτιόψη: 

1. Ταάρθρα24παρ. 1 και 117 παρ. 3 του Συντάγματος 
της Ελλάδας. 

2. Τον. 3852/2010 (Α' 87) «Νέα Αρχιτεκτονική της Αυ¬ 
τοδιοίκησης και της Αποκεντρωμένης Διοίκησης- Πρό¬ 
γραμμα Καλλικράτης» και ειδικότερα τα άρθρα 6 και 280. 

3. Το π.δ 139/2010 (Α' 232) «Οργανισμός της Αποκε¬ 
ντρωμένης Διοίκησης Πελοποννήσου, Δυτικής Ελλάδας 
και Ιονίου». 

4. Το ν. 3200/1955 περί «διοικητικής αποκέντρωσης» 
(Α' 97) όπως τροποποιήθηκε και συμπληρώθηκε με το 
ν.δ. 532/1970 (Α' 103) και μεταγενέστερες διατάξεις. 

5. Τα άρθρα 1 παρ. 1,2 παρ. 1δ, 5 παρ. 3β, 6 παρ. 7 και 
7 παρ. 2 του ν. 2503/1997 «Διοίκηση, Οργάνωση, Στελέ- 
χωση της Περιφέρειας» (Α' 157). 

6. Το άρθρο 38 παρ.1 του νόμου 998/1979 (Α' 289) 
όπως αντικαταστάθηκε το πρώτο εδάφιό της με το άρ¬ 
θρο 35 παρ. 1 του ν. 4280/2014 (Α' 159) καθώς επίσης και 
το άρθρο 41 παρ. 1 και 3 του ν. 998/1979. 

7. Το ν. 3208/2003 (Α'303) «Προστασία των δασικών 
οικοσυστημάτων, κατάρτιση δασολογίου, ρύθμιση 
εμπραγμάτων δικαιωμάτων επί δασών και δασικών εν 
γένει εκτάσεων και άλλες διατάξεις». 

8. Τις διαταγές του Υπουργείου Γεωργίας: α) 160417/ 
1180/8-7-1980, β) 182447/3049/24-9-1980, γ) 141823/ 
24-2-1983 και δ) 179171/3-9-1985. 

9. Τις διατάξεις του ν. 3861/2010 ( ΑΊ 12) «Ενίσχυση 
της διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοι- 
κητικών οργάνων στο διαδίκτυο «Πρόγραμμα Διαύγεια» 
και άλλες διατάξεις». 

10. Τα άρθρα 28 και 28Α του ν. 4325/2015 (Α' 47)« Εκ¬ 
δημοκρατισμός της Διοίκησης- Καταπολέμηση Γραφειο¬ 
κρατίας και Ηλεκτρονική Διακυβέρνηση. Αποκατάσταση 
αδικιών και άλλες διατάξεις». 


11. Την αριθ. 15870/15-05-2017 (τ. Υ.Ο.Δ.Δ. 250) από¬ 
φαση του Υπουργού Εσωτερικών περί διορισμού του 
Νικολάου Παπαθεοδώρουτου Αγγελάκη ως Συντονιστή 
της Αποκεντρωμένης Διοίκησης Πελοποννήσου, Δυτικής 
Ελλάδας και Ιονίου. 

12. Το άρθρο 67 παρ. 8 του ν. 4316/2014 (Α' 270). 

13. Την με αριθμ. 87054/02-05-2018 πρόταση του 
Δασαρχείου Μεσολογγίου περί κηρύξεως δημοσίου 
δάσους εμβαδού 4.861,70 τ.μ ως αναδασωτέου λόγω 
παράνομης εκχέρσωσης στη θέση «ΚΑΤΩ ΚΑΜΠΟΣ»Τ.Κ 
Πενταλόφου, Δ.Ε Οινιαδών, του Δήμου Ι.Π. Μεσολογγίου, 
Π.Ε. Αιτωλ/νίας, αποφασίζουμε: 

Κηρύσσουμε ως αναδασωτέο, με φυσική ή τεχνητή 
αναγέννηση με σκοπό την προστασία για την επαναδημι- 
ουργία της δασικής βλάστησης που καταστράφηκε από 
παράνομη εκχέρσωση και τη διατήρηση του χαρακτήρα 
του δημοσίου δάσους, ώστε να αποκλεισθεί η διάθεση 
αυτού για άλλο σκοπό, το παραπάνω δημόσιο δάσος 
εμβαδού 4.861,70 τ.μ που ανήκει στην κατηγορία του 
άρθρου 3 παρ. 1 και του άρθρου 4 παρ. 1ε του ν. 998/ 
1979 όπως τροποποιήθηκε και ισχύει. 

Το ανωτέρω δημόσιο δάσος βρίσκεται στη θέση 
«ΚΑΤΩ ΚΑΜΠΟΣ» Τ.Κ Πενταλόφου, Δ.Ε Οινιαδών, του 
Δήμου Ι.Π. Μεσολογγίου, Π.Ε. Αιτωλ/νίας και προσδιο¬ 
ρίζεται από τα στοιχεία: 

(1,2,3, ....30,31,32, 50,51,52, 66,67,1) 

Και οριοθετείται ως ακολούθως: 

Βόρεια: Με δημόσιο δάσος 

Νότια: Με αγροτική έκταση 

Ανατολικά: Με δημόσιο δάσος 

Δυτικά: Με δημόσιο δάσος 

όπως φαίνεται στο συνημμένο τοπογραφικό διάγραμ¬ 
μα. 

Κατά της ανωτέρω απόφασης υφίσταται η δυνατότητα 
άσκησης αίτησης ακύρωσής της, ενώπιον του (οικείου) 
Τριμελούς Διοικητικού Εφετείου, εντός εξήντα (60) ημε¬ 
ρών από την επομένη της δημοσίευσής της ή κοινοποι- 
ήσεώςτης. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 18 Ιουνίου 2018 
Ο Συντονιστής Αποκεντρωμένης Διοίκησης 
ΝΙΚΟΛΑΟΣ ΠΑΠΑΘΕΟΔΩΡΟΥ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Δ'281/02.08.2018 



Έκταση που κηρύσσεται αναδασωτέα 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Δ'281/02.08.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























